Цонка Илиева
На Левски

chitanka.info

Дяконе,

мой дяконе!

В бога бих повярвала,

ако този път

чудо бе станало —

пътя си да объркаш

Апостоле мой!

До живот бих се зачернила

само да можех

онази връв на крака ти

да вържа —

да не се развърже.

С една безнадеждна,

мъчителна обич те чакам.

Знам,

че възкръсваш —

толкова робства дълбоки

чакат скока ти!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.